د پایدارې پراختیا اتمه موخه
د پایدارې پراختیا اتمه موخه یا نړیواله ۸ موخه د ۱۷ پایدارو موخو له ډلې یوه موخه ده چې په ۲۰۱۵ز کال کې د ملګرو ملتونو سازمان ټاکلې دي. بشپړ سرلیک یې دا دی: دوامداره، ټول ګډونه او پایښت لرونکې اقتصادي وده، بشپړه او مولده کارموندنه په بشپړ ډول ګټوره په کار ګمارنه او ټولو ته د ښې دندې زمینه برابرول. مخینه د نږدې درېیو لسیزو راهیسې، د هغو کارګرانو شمېر چې په خورا بې وزلۍ کې ژوند کوي د پام وړ کم شوی. سره له دې، دا اغېزې د ۲۰۰۸ز کال د دوامداره اقتصادي بحران او د نړیوال اقتصادي ناورین له کبله رامنځته شوې دي. نښې، شاخصونه او پرمختګ ملګرو ملتونو د لپاره ۱۲ نښې او ۱۷ شاخصونه تعریف کړي. دا ۱۲ نښې نورې موخې په ګوته کوي او شاخصونه هغه معیارونه معلوموي، چې نړۍ د اعلام شویو او ثبت شویو کلونو په پام کې نیولو سره د شاخصونو په واقعي توګه د لاسته راوړلو لپاره خپلې موخې څاري او که نه. ۱.۸ نښه: دوامداره اقتصادي وده د ۱.۸ نښې بشپړ سرلیک دا ډول دی: د ملي شرایطو سره سم د سړي سر اقتصادي ودې دومداره ساتل او په ځانګړې توګه په لږ پرمختللو هېوادونو کې په کال کې لږ تر لږه ۷ سلنه د ناخالص کورني محصول وده. دا یو شاخص لري: ۱.۱.۸ شاخص پر سړي سر، د اصلي کلنۍ وده. ۲.۸ نښه: د اقتصادي تولیداتو لپاره تنوع، نوښت او پرمختګ د ۲.۸ نښې لپاره رسمي عبارت دا ده: د توپير له لارې د اقتصادي ګټور توب لوړې کچې ته رسېدل، ټیکنالوژیکي لوړوالی او نوښت، د لوړ ارزښت اضافه شوې برخې په ګډون د کارګرانو د ډېروالي پر برخو تمرکز کول. دا یو شاخص لري: ۱.۲.۸ شاخص د اصلي کلنۍ وده، د استخدام شوي کارکوونکي کس پر اساس. ۳.۸ نښه: د کارموندنې او د ودې په حال شرکتونو د پالیسیو څخه ملاتړ کول. د ۳.۸ نښې لپاره رسمي عبارت دا ده: د پراختیا پر بنسټ پالیسۍ، چې له تولیدي فعالیتونو، کارموندنې، خلاقیت او نوښت څخه ملاتړ کوي، وده ورکړل شي. دا یو شاخص لري: د ۱.۳.۸ شاخص د غیر زراعتي کارموندنې په برخه کې د غیر رسمي ګمارنې تناسب، د جنسیت له مخې ده. ۴.۸ نښه: په مصرف او تولید کې د سرچینو موثریت او ښه والی د ۴.۸ نښې رسمي سرلیک دا دی: تر ۲۰۳۰ز کاله پورې، په تدریجي ډول د مصرف او تولید په برخه کې د نړیوالو سرچینو موثریت ته وده ورکول، او کوښښ وشي چې اقتصادي وده د چاپېریال له تخریب څخه جلا شي. د دوامدار مصرف او تولید په اړه د پروګرامونو لس کلن چوکاټ سره سم او د هغو هېوادونو چې ددې رهبري پر غاړه لري. دا دوه شاخصونه لري: ۱.۴.۸ شاخص: د موادو اثر، د موادو اثر پر سړي سر او د موادو اثر پر . ۲.۴.۸ شاخص: د کورني موادو مصرف، پر سړي سر د کورني موادو مصرف او د ناخالص تولید لپاره د کورني موادو مصرف. ۵.۸ نښه: بشپړه ګمارنه او ښه کار له برابر معاش سره د ۵.۸ نښې بشپړ سرلیک دا دی: تر ۲۰۳۰ز کاله پورې، د ټولو ښځو او نارینه وو لپاره بشپړه او ګټوره ګمارنه او د ښه کار زمینه برابرول، د ځوانانو په ګډون معلولیت لرونکو کسانو لپاره د برابر ارزښت لرونکي کار لپاره برابر مساوي معاش. ۵.۸ نښه دوه شاخصه لري: ۱.۵.۸ شاخص: د دندې، عمر او معلولیت لرونکو کسانو له مخې د ښځینه او نارینه کارکوونکو د منځینۍ کچې د عوایدو لاس ته راوړنه په ساعت کې. ۲.۵.۸ شاخص: د بېکارۍ کچه د جنس، عمر او معلولیت لرونکو کسانو له مخې. ۶.۸ نښه: د ځوانانو په دندې ګمارنه، ښوونې او روزنې ته وده ورکول د ۶.۸ نښې بشپړ سرلیک دا دی: تر۲۰۳۰ز کاله، د هغو ځوانانو په کچه کې چې له دندې، ښوونې او روزنې څخه لرې دي د پام وړ کموالی راوستل. د ۲۰۳۰ز کال لپاره د د ډېریو موخو پر خلاف، دا ټاکل شوې چې دا موخې تر ۲۰۲۰ز کاله پورې ترلاسه شي. دا یو شاخص لري: ۱.۶.۸ شاخص د ځوانانو تناسب ۱۵ څخه تر ۲۴ کلونو عمرونه چې له دندې، ښوونې او روزنې څخه لیرې دي. ۷.۸ نښه: د عصري غلامۍ، قاچاق او د ماشومانو کار پای ته رسول د ۷.۸ نښې بشپړ سرلیک دا دی: د اجباري کار له منځه وړلو لپاره سمدستي او اغېزمن ګامونه پورته کول، د عصري غلامۍ او انساني قاچاقو پای ته رسول او د ماشومانو په ناوړه توګه د کار د ډولونو له منځه وړل، د ماشومانو ګمارنه د سرتېرو په توګه چې دا ټول ډولونه باید د ۲۰۲۵ کال تر پایه پای ته ورسېږي. دا یو شاخص لري: ۱.۷.۸ شاخص له ۵ څخه تر ۱۷ کالونو عمر لرونکو ماشومانو تناسب او شمېر دی چې د جنس او عمر له مخې په کار کې ښکېل دي. ۸.۸ نښه: د کارګرانو د حقونو ساتنه او د کار کولو لپاره خوندي چاپېریال ته وده ورکول د ۸.۸ نښې بشپړ سرلیک دا دی: د کارګرانو د حقونو ساتنه او د ټولو کارګرانو لپاره مطمئن او خوندي چاپېریال ته وده ورکول، په ګډون د مهاجرو کارګرانو، په ځانګړې توګه د ښځینه مهاجرینو او هغه کسان چې په خطرناکو کارونو کې ښکېل دي. دا دوه شاخصونه لري: ۱.۸.۸ شاخص: د جنسیت او مهاجرت پر اساس د وژونکو او غیر وژونکو شغلي زیانونو پراخه کچه. ۲.۸.۸ شاخص: د جنسیت او مهاجرت پر اساس د کار نړیوال سازمان او ملي قانون پر بنسټ د کارګر حقونو سره د ملي موافقت کچه. ۹.۸ نښه: ګرځندویي ته په ګټوره او دوامداره توګه وده ورکول د ۹.۸ نښې بشپړ متن دی تر ۲۰۳۰ز کاله، د پایښت لرونکې ګرځندويۍ د ودې لپاره پالیسي جوړه او پلي شي، چې د دندې د رامنځته کېدو، د محلي کلتور او د محصولاتو د ودې لامل ګرځي. دا موخه دوه شاخصونه لري: ۱.۹.۸ شاخص: د ګرځندویي د مستقیم ناخالص تولید د ودې کچه د ټول داخلي ناخالص تولید په تناسب. ۲.۹.۸ شاخص: د دوامداره ګرځندوی صنعت د دندو تناسب د ګرځندوی د ټولو دندو څخه. ۱۰.۸ نښه: بانکوالۍ، بیمې او مالي خدمتونو ته نړیوال لاسرسی د ۱۰.۸ نښې رسمي متن دا دی: د ټولو لپاره د بانکوالۍ، بیمې او مالي خدماتو ته د لاسرسي د هڅولو او پراخولو لپاره د کورنیو مالي موسسو ظرفیت پیاوړي کول. ۱۰.۸ نښه دوه شاخصونه لري. ساتونکې ادارې ساتونکې ادارې د لاندې شاخصونو د راپور ورکولو مسوولیت لري: ۱.۱.۸ شاخص: د ملګرو ملتونو د اقتصادي او ټولنیزو چارو څانګه- او د ملګرو ملتونو د احصایې څانګه. ۱.۲.۸، ۱.۳.۸، ۱.۵.۸، ۲.۵.۸، ۱.۶.۸، ۱.۸.۸، ۲.۸.۸ او ۸.ب.۱ شاخصونه: د کار نړیوال سازمان . ۱.۴.۸ او ۲.۴.۸ شاخصونه: د ملګرو ملتونو د چاپېریال پروګرام . ۱.۷.۸ شاخص: د کار نړیوال سازمان او د ملګرو ملتونو د ماشومانو د بېړنۍ وجهې صندوق . ۱.۹.۸ او ۲.۹.۸ شاخصونه: د ملګرو ملتونو نړیوال ګرځندوی سازمان . ۱.۱۰.۸ شاخص: د پیسو نړیوال بسپنه صندوق . ۲.۱۰.۸ شاخص: نړیوال بانک . ۸. الف. ۱ شاخص: د اقتصادي همکارۍ او پراختیا سازمان . سازمانونه د نړیوال بانک ډله: د نړیوالو اهدافو د پیل راهیسې، نړیوال بانک د بېوزلۍ د کمولو او د دواړو جنسونو پیاوړي کول د روزنې له لارې مرسته کوي او د منابعو سمبالولو څخه ملاتړ کوي. د بهرنۍ فضا چارو لپاره د ملګرو ملتونو دفتر . د کار نړیوال سازمان . د ملګرو ملتونو د ګرځندوی نړیوال سازمان . په متحده ایالاتو کې د ملګرو ملتونو پورې اړوند مسئلو باندې له درې دېرش زرو څخه ډېر له مالیې څخه معاف شوي سازمانونه کار کوي. د معلوماتو له مخې چې د کورني عوایدو خدماتو- سره ثبت شوي او د له خوا راټول شوي دي، ، د راکلفر بنسټ، فورډ بنسټ، هیولټ بنسټ او د په مرسته، په متحده ایالاتو کې د ښه کار او اقتصادي ودې لپاره وړیا انلاین متقابله وسیله جوړه کړې. ګواښونه د - وبا اغېزې له خپرېدو دمخه، د تېرو کلونو په پرتله نړیوال اقتصاد د کار په تولید او د بېکارۍ سره -د مبارزې په برخه کې د ښه والي سره سره په ورو ډول وده کړې. وبا په چټکۍ سره او په پراخه کچه یې هر څه بې نظمه کړل او نړۍ یې د ناورین خواته یوړه. سرچینې